CELEX: 62015CN0280
Language: hr
Date: 2015-06-10 00:00:00
Title: Predmet C-280/15: Zahtjev za prethodnu odluku koji je 10. lipnja 2015. uputio Harju Maakohus (Estonija) – Irina Nikolajeva protiv OÜ Multi Protect

10.8.2015   
            
            
               HR
            
            
               Službeni list Europske unije
            
            
               C 262/11
            
         Zahtjev za prethodnu odluku koji je 10. lipnja 2015. uputio Harju Maakohus (Estonija) – Irina Nikolajeva protiv OÜ Multi Protect
   (Predmet C-280/15)
   (2015/C 262/15)
   Jezik postupka: estonski
   
      Sud koji je uputio zahtjev
   
   Harju Maakohus
   
      Stranke glavnog postupka
   
   
      Tužitelj: Irina Nikolajeva
   
      Tuženik: OÜ Multi Protect
   
      Prethodna pitanja
   
   Upućena su sljedeća prethodna pitanja o tumačenju Uredbe Vijeća (EZ) br. 207/2009 (1) od 26. veljače 2009. o žigu Zajednice (kodificirana verzija):
   
               1.
            
            
               Mora li sud za žig Zajednice donijeti odluku predviđenu člankom 102. stavkom 1. i onda kada tužitelj to ne traži svojim zahtjevima niti stranke tvrde da je tuženik povrijedio ili namjeravao povrijediti žig Zajednice nakon određenog dana u prošlosti ili je riječ o „posebnom razlogu” u smislu prve rečenice te odredbe kada nije podnesen zahtjev odgovarajućeg sadržaja i nije navedena ta okolnost?
            
         
               2.
            
            
               Treba li članak 9. stavak 3. tumačiti na način da nositelj žiga Zajednice na temelju članka 9. stavka 3. druge rečenice od treće osobe može zahtijevati samo razumnu naknadu za uporabu znaka koji je istovjetan žigu u razdoblju prije objave registracije žiga do objave registracije žiga, ali ne i naknadu uobičajene vrijednosti koristi dobivene povredom i štete, a također ne postoji ni pravo na razumnu naknadu za razdoblje do objave registracije žiga?
            
         
               3.
            
            
               Koju vrstu troškova i drugih naknada uključuje razumna naknada na temelju članka 9. stavka 3. druge rečenice i može li u nju, među ostalim – i pod kojim okolnostima – biti uključena i naknada neimovinske štete nositelja žiga?
            
         
      (1)  SL L 78, str. 1. (SL, posebno izdanje na hrvatskom jeziku, poglavlje 17., svezak 1., str. 226.)